બ્રાઝિલિયન અથવા હવાઇઅન ઘાઘરા તરીકે ઓળખાતા આ ઘાઘરા હવાઇયન થીમ સાથે બનાવવામાં આવ્યા છે. આ ઘાઘરામાં કળીઓ નથી; પણ સૌથી નીચેનું લેયર આઠ મીટરનું, ત્યાર બાદ એની ઉપર છ મીટરનું અને એમ ગ્રૅજ્યુઅલી ઓછું થતાં લેયર લગાવવામાં આવ્યાં છે. ટૂંકમાં, આ ઘાઘરામાં હૉરિઝોન્ટલ લેયર છે. આ લેયર માટે વપરાયેલા કાપડમાં હવાઇયન થીમની જેમ મોટા ફ્લોરલ પ્રિન્ટેડ અને લાઉડ કલર્સવાળું મટીરિયલ વાપરવામાં આવ્યું છે, જ્યારે બે લેયરને જોડવા માટે ફ્રીલનો ઉપયોગ કરવામાં આવ્યો છે. આ જ પ્રમાણે હવાઇયન ઘાઘરામાં હજી એક ડિઝાઇનની ડિમાન્ડ છે જે છે હરે રામ-હરે કૃષ્ણ કે સંસ્કૃતમાં કોઈ મંત્ર લખેલા ઘાઘરા. આ ઘાઘરામાં પણ ફ્રીલ, મલ્ટિકલર ખૂબ ચાલશે; જ્યારે સાથે મૅચિંગ મિરર-વર્કની ચોળી પર્ફેક્ટ નોરતાવાળો લુક આપશે.